২০১৮ সালের মধ্যে নতুন রূপে সাজতে চলেছে হাওড়া স্টেশন। দেশের যে ২০টি স্টেশনকে নতুন করে সাজানোর পরিকল্পনা ঘোষণা করা হয়েছে, তার মধ্যে রাজ্য থেকে একমাত্র হাওড়া স্টেশনকে বেছে নেওয়া হয়েছে।
৪০০ কোটি টাকা দিয়ে হাওড়াকে সাজানোর প্রকল্পে যাত্রী স্বাচ্ছন্দ্য প্রাধান্য পাচ্ছে। স্টেশনে ট্রেন আসা ও ছাড়ার প্ল্যাটফর্ম আলাদা করা হবে। যাত্রীদের অপেক্ষা করার জায়গাও আলাদা করা হবে। থাকবে মাল্টিপ্লেক্স ও মলও। 
আরও পড়ুন:—
‘বজ্রআঁটুনি’ সত্ত্বেও ফস্কা গেরো, রেল বাজেটে সুরক্ষিত হবে হাওড়া?
হাওড়া স্টেশন এলাকায় পরিকাঠামো উন্নয়নে বাধা রেল
পুরো প্রকল্পটিই রূপায়িত করবে কোনও বেসরকারি সংস্থা। এর বদলে তারা বাণিজ্যিকভাবে ব্যবহার করতে পারবে স্টেশন চত্বর। রেল মিউজিয়ামের পিছনে ১০ একর জমি ব্যবহার করতে পারবে এই সংস্থা। সেই সংস্থাকে আগামী ১৫ বছর স্টেশনের রক্ষণাবেক্ষণ করতে হবে।